Vrou vas oor handgranaat, dwelms - Maroela Media
'n Vrou van Kaapstad is Woensdagaand in hegtenis geneem nadat 'n handgranaat, ammunisie en 'n groot hoeveelheid dwelms in haar huis in Woodstock gevind is.
Lt.kol. Andre Traut, woordvoerder van die polisie, het gesê die 41-jarige vrou is vasgetrek nadat die polisie 'n wenk van die publiek ontvang het. "Die vrou se huis, in Stationweg, is deursoek en polisie het 'n handgranaat, 1188 Mandrax-tablette en ammunisie gevind," het Traute gesê.
Die vrou is aangekla van die besit van 'n ploftoestel, die onwettige besit van ammunisie en dwelmhandel. Sy sal Vrydag in die plaaslike landdroshof verskyn.
Dokter vas vir 'seksuele aanranding'
Ja, dis die tipe wapens wat kriminele het, maar 'n wetsgehoorsame persoon moet 'n maandelange proses en kostes aangaan om net 'n pistool of jaggeweer te kry. Ek wil eendag in 'n land leef waar die regering bietjie aan die goeie ouens se kant is.